विधायक पप्पू भरतौल की बेटी और उनके पति पर कोर्ट परिसर में हमला, मिली पुलिस सुरक्षा   
विधायक पप्पू भरतौल की बेटी हैं साक्षी मिश्रा 
कोर्ट परिसर में साक्षी और उनके पति पर किया गया था हमला
इसके बाद कोर्ट ने दंपति को पुलिस सुरक्षा मुहैया कराने को कहा
भाजपा विधायक राजेश मिश्रा उर्फ पप्पू भरतौल की बेटी साक्षी मिश्रा और उनके पति अजितेश को पुलिस सुरक्षा प्रदान की गई. दरअसल, अदालत कक्ष से बाहर निकलते समय कुछ वकीलों ने उनके साथ मारपीट की थी. इसके बाद साक्षी और उनके पति अजितेश ने राजेश मिश्रा से अपनी जान को खतरा बताते हुए अदालत से सुरक्षा का अनुरोध किया था. दंपति ने कहा था कि वे अपने शांतिपूर्ण जीवन में किसी तरह की दखलंदाजी नहीं चाहते हैं. एक वकील ने बताया कि अदालत के इस आदेश की तामील, आदेश की प्रति पर हस्ताक्षर होने के बाद और इसे जिला प्रशासन को मुहैया कराने के बाद होगी.